Jelaskan Sambua Desa'a dari Inötö ba Danö Niha dalam bahasa nias

Tölu Desa'a  (Li Indonesia bulan sabit)

Tuli  (Li Indonesia bulan purnama)

Sambua lö Aekhu (Talu Ndriŵa)

Fasulöna.  Aefa da'ö mangawuli zui “Sambua Desa'a”

Ba Danö Niha khö ndra satua meföna so ngenoli fanötöi fo'inötö ba zidöfi wa'ara (Li Indonesia selama satu tahun) molo'ö wamaigi wa'atodege waö-waö ndröfi “Sara Wangahalö”.  Döfi Sara Wangahalö da'ö nihörögö sitobali tandra khö ndra satua meföna, lafotöi “Famaigi döfi” (Li Indonesia mengamati bintang) nano “Fatutu ogömi (Li Indonesia telah gelap): ± 19.30 WIB  ba zibongi.

Bakha ba zidöfi wa'ara so felendrua kali tohare Desa'a, ba felendrua kali so Duli. Ba no tefaosa 7 (fitu) gangolifa Ndröfi Wangahalö, ya'iada'e:

Inötö Wamohu tanö nowi, folowi naha gowi ma folowi laza (Döfi wangahalö fetaronia ba zibözi önö tanö ba gatumbukha) faudu ba Döfi Masehi (sekitar April – Mei).

Inötö Wananö fakhe (Döfi wangahalö fetaronia ba zibözi walu) faudu ba Döfi Masehi (sekitar Juni – Juli).

Inötö Wanese ma fangofösi börö wakhe (Döfi wangahalö fetaronia ba zibözi fulu) faudu ba Döfi Masehi (sekitar Agustus – September).

Inötö Wanese si mendrua ma moweto wakhe (Döfi wangahalö fetaronia ba zibözi felendrua) faudu ba Döfi Masehi (sekitar Oktober – November).

Inötö Mewo ma mamasi ba zahulö (Döfi wangahalö fetaronia ba zibözi fele'öfa ma ba zibözi dua tanö'owi) faudu ba Döfi Masehi (sekitar Desember ke awal Januari).

Inötö Wamasi (Döfi wangahalö fetaronia ba zibözi fele'önö ma ba zibözi öfa tanö'owi) faudu ba Döfi Masehi (sekitar Januari – Februari).

Inötö Wamakha ma fangofösi börö gowi ba zabe'e tanö (Döfi wangahalö fetaronia ba zibözi feleŵalu ma ba zibözi önö tanö'owi) faudu ba Döfi Masehi (sekitar akhir Februari – akhir Maret).